EkBass/fiwiki-20250220-pages-articles huggingface dataset:
Pohjois-Kyproksen turkkilaisen tasavallan lippu

Pohjois-Kyproksen turkkilaisen tasavallan lippu pohjautuu Turkin lippuun, mutta on pohjaväriltään valkoinen. Lipussa on kaksi punaista vaakaraitaa, joiden väliin on kuvattu punainen tähti ja kuunsirppi viitaten Pohjois- Kyproksen valtaväestöön, turkkilaisiin. kuva:Flag of the Turkish Republic of Northern Cyprus.svg|Pohjois-Kyproksen lippu kuva:Flag of the President of the Turkish Republic of Northern Cyprus.svg|Pohjois-Kyproksen presidentin lippu Luokka:Liput Luokka:Pohjois-Kypros
Malësi e Madhen piirikunta

Malësi e Madhen piirikunta () oli yksi Albanian 36 piirikunnasta vuoteen 2000 saakka, jolloin se lakkautettiin. Se kuului Shkodërin prefektuuriin, joka vastaa nykyistä Shkodërin maakuntaa. Piirikunnan pinta-ala oli 897 neliökilometriä ja vuoden 2001 väestönlaskennassa siellä oli 36 770 asukasta. Piirikuntaan kuuluivat seuraavat kunnat: Gruemirë, Kastrat, Kelmend, Koplik, Qendër ja Shkrel. Pääkaupunkina toimi Koplik. == Lähteet == Luokka:Albanian piirikunnat
Zombie Live

__NOTOC__ Zombie Live on Rob Zombien ensimmäinen live-levy. CD äänitettiin Educated Horses -kiertueella. Albumi nousi Billboard 200 -listan sijalle 57 myyden yli 14 000 kopiota ensimmäisellä viikollaan. == Kappaleet == # # # # # # # # # # # # # # # # # # == Kokoonpano == * Rob Zombie – laulu * John 5 – kitara * Piggy D. – bassokitara * Tommy Clufetos – rummut == Arvostelut == * Allmusic: Allmusic review == Lähteet == == Aiheesta muualla == * Zombie Live discogs.com -sivustolla Luokka:Vuoden 2007 konserttitallenteet Luokka:Rob Zombien albumit
Mallakastërin piirikunta

Mallakastërin piirikunta () oli yksi Albanian 36 piirikunnasta vuoteen 2000 saakka, jolloin se lakkautettiin. Se kuului Fierin prefektuuriin, joka vastaa nykyistä Fierin maakuntaa. Piirikunnan pinta-ala oli 325 neliökilometriä, ja vuoden 2001 väestönlaskennassa siellä oli 39 881 asukasta. Piirikuntaan kuuluivat seuraavat kunnat: Aranitas, Ballsh, Fratar, Greshicë, Hekal, Kutë, Ngraçan, Qendër ja Selitë. Sen pääkaupunki oli Ballsh. == Lähteet == Luokka:Albanian piirikunnat
Felon

Felon on vuonna 2008 julkaistu Ric Roman Waugh ohjaama elokuva. ==Juoni== Wade Porter joutuu kolmeksi vuodeksi vankilaan liiallisesta itsepuolustuksesta. Vankilassa pidetään järjestystä yllä väkivallalla ja Porter joutuu väistämättä mukaan ja vastattain vanginvartioitten johtajan Jacksonin kanssa. Porterin sellikaveri, vanhempi vanki Smith neuvoo Porteria selviytymään. ==Rooleissa== ==Lähteet== * Luokka:Vuoden 2008 yhdysvaltalaiset elokuvat Luokka:Suoraan videolle julkaistut elokuvat
Matin piirikunta

Matin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Dibërin prefektuuriin, joka vastaa nykyistä Dibërin maakuntaa. Piirikunnan pinta-ala oli 1 028 neliökilometriä ja vuoden 2001 väestönlaskennassa siellä oli 61 906 asukasta. Piirikuntaan kuuluivat seuraavat kunnat: Baz, Burrel, Derjan, Gurrë, Klos, Komsi, Lis, Macukull, Rukaj, Suç, Ulëz ja Xibër. Pääkaupunkina toimi Burrel. == Lähteet == Luokka:Albanian piirikunnat
Willow – suuri seikkailu

Willow on vuonna 1988 ensi-iltansa saanut yhdysvaltalainen fantasiaelokuva. Elokuvan on ohjannut Ron Howard ja se perustuu George Lucasin tarinaan, jonka piti alun perin olla mukaelma J. R. R. Tolkienin fantasiakirjallisuuden klassikkoteoksesta Hobitti eli sinne ja takaisin. Elokuvan musiikin on säveltänyt James Horner. Elokuva on myös tehnyt ennätyksen erikoistehosteiden saralla: Willow sisältää elokuvahistorian ensimmäisen saumattoman muodonmuutoksen. Lyhytkasvuinen Warwick Davis esittää elokuvan päähenkilöä ja sankaria. Willow on maanviljelijä, joka joutuu vasten tahtoaan suojelemaan hyvin erityistä prinsessavauvaa taistelussa pahaa kuningatarta vastaan. Elokuvan tarina sisältää monia miekka ja magia -fantasiakirjallisuudelle tyypillisiä piirteitä. ==Näyttelijät== ==Lähteet== ==Aiheesta muualla== * * * Luokka:Ron Howardin ohjaamat elokuvat Luokka:Yhdysvaltalaiset fantasiaelokuvat Luokka:Vuoden 1988 yhdysvaltalaiset elokuvat
Australian koripallomaajoukkue

Australian koripallomaajoukkue edustaa Australiaa miesten koripallon maajoukkuekilpailuissa. Sitä hallinnoi Basketball Australia. Australia on ollut FIBA:n jäsen vuodesta 1947 lähtien. Australia osallistui koripallon miesten olympiaturnaukseen ensimmäisen kerran Melbournessa 1956 sijoittuen kahdenneksitoista. Parhaimmillaan se on ollut neljä kertaa neljäs: Soulissa 1988, Atlantassa 1996, Sydneyssä 2000 ja Riossa 2016. MM-kilpailujen lopputurnauksessa Australia debytoi Jugoslaviassa 1970 sijoittuen 12:nneksi. Joukkue on sijoittunut neljänneksi Kiinassa 2019 sekä viidenneksi Kolumbiassa 1982 ja Kanadassa 1994. Oseanian-mestaruuden Australia on voittanut 19 kertaa. == Arvokisasijoitukset == === Olympialaiset === * Lontoo 1948 – ei selviytynyt kisoihin * Helsinki 1952 – ei selviytynyt kisoihin * Melbourne 1956 – kahdestoista * Rooma 1960 – ei selviytynyt kisoihin * Tokio 1964 – yhdeksäs * México 1968 – ei selviytynyt kisoihin * München 1972 – yhdeksäs * Montréal 1976 – kahdeksas * Moskova 1980 – kahdeksas * Los Angeles 1984 – seitsemäs * Soul 1988 – neljäs * Barcelona 1992 – kuudes * Atlanta 1996 – neljäs * Sydney 2000 – neljäs * Ateena 2004 – yhdeksäs * Peking 2008 – seitsemäs * Lontoo 2012 – seitsemäs * Rio 2016 – neljäs === MM-kilpailut === * Jugoslavia 1970 – 12. * Puerto Rico 1974 – 12. * Filippiinit 1978 – seitsemäs * Kolumbia 1982 – viides * Espanja 1986 – 13. * Argentiina 1990 – seitsemäs * Kanada 1994 – viides * Kreikka 1998 – yhdeksäs * Yhdysvallat 2002 – ei selviytynyt kisoihin * Japani 2006 – 13. * Turkki 2010 – kymmenes * Espanja 2014 – 12. * Kiina 2019 – neljäs === Oseanian-mestaruuskilpailut === * Uusi-Seelanti 1971 – kultaa * Australia 1975 – kultaa * Australia 1978 – kultaa * Australia 1979 – kultaa * Uusi- Seelanti 1981 – kultaa * Uusi-Seelanti 1983 – kultaa * Australia 1985 – kultaa * Uusi-Seelanti 1987 – kultaa * Australia 1989 – kultaa * Uusi-Seelanti 1991 – kultaa * Uusi-Seelanti 1993 – kultaa * Australia 1995 – kultaa * Uusi-Seelanti 1997 – kultaa * Uusi-Seelanti 1999 – ei osallistunut * Uusi-Seelanti 2001 – hopeaa * Australia 2003 – kultaa * Uusi-Seelanti 2005 – kultaa * Australia 2007 – kultaa * AUS & NZL 2009 – hopeaa * Australia 2011 – kultaa * AUS & NZL 2013 – kultaa * AUS & NZL 2015 – kultaa == Lähteet == == Aiheesta muualla == *Australian koripalloliiton virallinen sivusto Luokka:Australian koripallo Luokka:Koripallomaajoukkueet
Mirditën piirikunta

Mirditën piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Lezhën prefektuuriin, joka vastaa nykyistä Lezhën maakuntaa. Piirikunnan pinta-ala oli 867 neliökilometriä ja vuoden 2001 väestönlaskennassa siellä oli 37 055 asukasta. Piirikuntaan kuuluivat seuraavat kunnat: Fan, Kaçinar, Kthellë, Orosh, Rrëshen, Rubik ja Selitë. Pääkaupunkina toimi Rrëshen. == Lähteet == Luokka:Albanian piirikunnat
Phoenix Suns

Phoenix Suns on yhdysvaltalainen ammattilaiskoripalloseura, joka pelaa NBA- liigassa. Seuran kotipaikkakunta on Phoenix Arizonan osavaltiossa ja se pelaa kotiottelunsa Footprint Centerissa (America West Arena 1992–2006, US Airways Center 2006–2015, Talking Stick Resort Arena 2015–2020, PHX Arena 2020, Phoenix Suns Arena 2020–2021). Phoenix Suns kuuluu NBA:n läntisen konferenssin Tyynenmeren divisioonaan yhdessä Golden State Warriorsin, Los Angeles Clippersin, Los Angeles Lakersin ja Sacramento Kingsin kanssa. Suns on tällä hetkellä NBA:ssa pisimpään pelannut joukkue ilman ainoatakaan mestaruutta. Loppuotteluihin joukkue on yltänyt vuonna 1976, jolloin joukkueen tärkeimpiä pelaajia olivat Paul Westphal, Gar Heard, Alvan Adams, Curtis Perry, Dick Van Arsdale ja Ricky Sobers, sekä 1993, jolloin joukkueen kantavia voimia olivat Dan Majerle, Charles Barkley, Kevin Johnson, Richard Dumas, Danny Ainge ja Oliver Miller. Edellisen kerran joukkue on pelannut pudotuspeleissä kaudella 2009–2010. == Jäädytetyt numerot == * 5 Dick Van Arsdale (seurassa 1968–1977) * 6 Walter Davis (1977–1988) * 7 Kevin Johnson (1988–2000) * 9 Dan Majerle (1988–1995 ja 2001–2002) * 13 Steve Nash (1996–1998 ja 2004–2012) * 24 Tom Chambers (1988–1993) * 33 Alvan Adams (1975–1988) * 34 Charles Barkley (1992–1996) * 42 Connie Hawkins (1969–1973) * 44 Paul Westphal (1975–1980 ja 1983–1984; päävalmentaja 1992–1996) * 832 Cotton Fitzsimmons (päävalmentaja 1970–1972, 1988–1992 ja 1996 – päävalmentajana voittanut 832 ottelua) * Jerry Colangelo (joukkueen ensimmäinen toimitusjohtaja) * Joe Proski (joukkueen pitkäaikainen valmentaja) * John MacLeod (joukkueen pitkäaikainen valmentaja) == Menestys kausittain 2000-luvulla == Kausi Voitot Tappiot Voittoprosentti Valmentaja Pudotuspelit 1999–2000 53 29 64,6 Danny Ainge, Scott Skiles 2. kierros 2000–2001 51 31 62,2 Scott Skiles 1. kierros 2001–2002 36 46 43,9 Scott Skiles, Frank Johnson – 2002–2003 44 38 53,7 Frank Johnson 1. kierros 2003–2004 29 53 35,4 Frank Johnson, Mike D'Antoni – 2004–2005 62 20 75,6 Mike D'Antoni Konferenssifinaalit 2005–2006 54 28 65,9 Mike D'Antoni Konferenssifinaalit 2006–2007 61 21 74,4 Mike D'Antoni 2. kierros 2007–2008 55 27 67,1 Mike D'Antoni 1. kierros 2008–2009 46 36 56,1 Terry Porter, Alvin Gentry – 2009–2010 54 28 65,9 Alvin Gentry Konferenssifinaalit 2010–2011 40 42 48,8 Alvin Gentry – 2011–2012 33 33 50,0 Alvin Gentry – 2012–2013 25 57 30,5 Alvin Gentry, Lindsey Hunter – 2013–2014 48 34 58,5 Jeff Hornacek – 2014–2015 39 43 47,6 Jeff Hornacek – 2015–2016 23 59 28,0 Jeff Hornacek, Earl Watson – 2016–2017 24 58 29,3 Earl Watson – 2017–2018 21 61 25,6 Earl Watson, Jay Triano – 2018–2019 19 63 23,2 Igor Kokoškov – == Lähteet == == Aiheesta muualla == * Phoenix Sunsin viralliset sivut *
Peqinin piirikunta

Peqinin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Elbasanin prefektuuriin, joka vastaa nykyistä Elbasanin maakuntaa. Piirikunnan pinta-ala oli 191 neliökilometriä ja vuoden 2001 väestönlaskennassa siellä oli 32 920 asukasta. Piirikuntaan kuuluivat seuraavat kunnat: Gjoçaj, Karinë, Pajovë, Peqin, Përparim ja Shezë. Pääkaupunkina toimi Peqin. == Lähteet == Luokka:Albanian piirikunnat
Përmetin piirikunta

Përmetin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Gjirokastërin prefektuuriin, joka vastaa nykyistä Gjirokastërin maakuntaa. Piirikunnan pinta-ala oli 929 neliökilometriä ja vuoden 2001 väestönlaskennassa siellä oli 25 837 asukasta. Piirikuntaan kuuluivat seuraavat kunnat: Ballaban, Çarshovë, Dishnicë, Frashër, Këlcyrë, Përmet, Petran, Qendër Piskovë ja Sukë. Pääkaupunkina toimi Përmet. == Lähteet == Luokka:Albanian piirikunnat
Pogradecin piirikunta

Pogradecin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Korçën prefektuuriin, joka vastaa nykyistä Korçën maakuntaa. Piirikunnan pinta-ala oli 725 neliökilometriä ja vuoden 2001 väestönlaskennassa siellä oli 70 900 asukasta. Piirikuntaan kuuluivat seuraavat kunnat: Buçimas, Çërravë, Dardhas, Pogradec, Proptisht, Trebinjë, Udënisht ja Velçan. Pääkaupunkina toimi Pogradec. == Lähteet == Luokka:Albanian piirikunnat
Vieskan Viikko

Vieskan Viikko on vuonna 1993 perustettu kerran viikossa, perjantaisin ilmestyvä ilmaisjakelulehti, jonka jakelualue on Ylivieska, Sievi, Alavieska ja Nivala. Lehti painettiin Alprint-kirjapainossa (sittemmin Pyhäjokiseudun Kirjapaino) Oulaisissa. Lehti lopetti 1997, mutta aloitti uudelleen 2017. == Historia == Lehteä julkaiseva Kustannus Oy Vieskan Viesti perustettiin toukokuussa 1993. Se sekoitettiin aluksi usein Ylivieskassa 1980-luvulla toimineeseen Viikko-Vieska nimiseen ilmaisjakelulehteen. Samankaltainen nimi oli kuitenkin sattumaa. Lehdessä oli keskimäärin neljä työntekijää, päätoimittajana oli aluksi Arja Päivärinta ja toimitusjohtajana Maritta Raudaskoski. Lehti oli "Märkä Juttu" ja "Möttönen" sarjakuvia sekä "KryptoNiitti"-ristikoita myöten täysin toimituksen itse tuottama. Henkilökunta hoiti itse ensimmäisen vuosikerran jakelunkin. Lehti ilmestyi kerran viikossa torstaisin syyskuuhun 1993, jolloin ilmestymispäivä siirtyi sunnuntaiksi. Lehti oli alueensa edelläkävijä siirtyen hyvin aikaisin täysin digitaaliseen työnkulkuun ja värierotteluun, joka erottui värikkäästä ulkoasusta. Lehdessä kirjoittivat toimituskunnan ja lukijoiden lisäksi lukuisa määrä freelancer-avustajia sekä mm. lehtien Kalajokilaakso ja Jokilaakso entinen päätoimittaja Pauli "Paavali" Isoaho. Vuoden 1994 alusta lehden ulkoasu uudistettiin ja päätoimittajaksi ryhtyi Rauli Suhonen. Päätoimittaja siirtyi myös toimitusjohtajan tehtäviin tammikuussa 1996. Lehden kustantaja joutui kuitenkin lopettamaan toimintansa tuotannollisista ja taloudellisista syistä elokuussa 1997. Mainostoimisto Viestimix aloitti samaan aikaan Vieskalainen-kaupunkilehden julkaisemisen Ylivieskan alueelle ja osa työntekijöistä siirtyi suoraan tekemään uutta lehteä. Vuonna 2017 lehteä aloitti kustantamaan uudelleen Angelina Trading Oy. == Päätoimittajat == * Arja Päivärinta 1993 * Rauli Suhonen 1994-1997 * Elina Kytökorpi 2017- == Lehtiä eri vuosilta == Vieskan Viikon ulkoasu vaihteli usein, suurimmat ulkoasulliset muutokset olivat vuoden 1994 tammikuussa sekä 1996 elokuussa, jolloin lehti uudistettiin logoa myöten. == Lähteet == * Luokka:Suomalaiset ilmaisjakelulehdet Luokka:Kaupunkilehdet Luokka:Ylivieska
Sarandën piirikunta

Sarandën piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Vlorën prefektuuriin, joka vastaa nykyistä Vlorën maakuntaa. Piirikunnan pinta-ala oli 730 neliökilometriä ja vuoden 2001 väestönlaskennassa siellä oli 35 235 asukasta. Piirikuntaan kuuluivat seuraavat kunnat: Aliko, Dhivër, Konispol, Ksamil, Livadhja, Lukovë, Markat, Sarandë ja Xarrë. Pääkaupunkina toimi Sarandë. == Lähteet == Luokka:Albanian piirikunnat
Shkodërin piirikunta

Shkodërin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Shkodërin prefektuuriin, joka vastaa nykyistä Shkodërin maakuntaa. Piirikunnan pinta-ala oli 1 631 neliökilometriä ja vuoden 2001 väestönlaskennassa siellä oli 185 794 asukasta. Piirikuntaan kuuluivat seuraavat kunnat: Ana e Malit, Bërdicë, Bushat, Dajç, Gur i Zi, Hajmel, Postribë, Pult, Rrethinat, Shalë, Shkodër, Shllak, Shosh, Temal, Vau-Dejës, Velipojë ja Vig-Mnelë. Pääkaupunkina toimi Shkodër. == Lähteet == Luokka:Albanian piirikunnat
Kahoku

Kahoku () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin keskiosassa Japaninmeren rannikolla Kanazawan pohjoispuolella. Kahokussa on 35 060 asukasta (vuonna 2017) ja sen pinta-ala on 64,44 neliökilometriä. Kahoku perustettiin vuonna 2004, kun Unoken, Nanatsukan ja Takamatsun kunnat liittyivät yhteen. Kaupunkia palvelee JR Nishi-Nihonin Nanao-linja. == Kansainvälinen yhteistyö == Kahokulla on yksi sisarkaupunki: * Meßkirch, Saksa == Lähteet == == Aiheesta muualla == *Kaupungin internetsivut Luokka:Ishikawan prefektuurin kaupungit
Skraparin piirikunta

Skraparin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Beratin prefektuuriin, joka vastaa nykyistä Beratin maakuntaa. Piirikunnan pinta-ala oli 775 neliökilometriä ja vuoden 2001 väestönlaskennassa siellä oli 29 874 asukasta. Piirikuntaan kuuluivat seuraavat kunnat: Bogovë, Çepan, Çorovodë, Gjerbës, Leshnjë, Poliçan, Potom, Qendër, Vëndreshë ja Zhepë. Pääkaupunkina toimi Çorovodë. == Lähteet == Luokka:Albanian piirikunnat
Pekkaniskan Pojat

Pekkaniskan Pojat esiintyi Kiuruvedellä heinäkuussa 2008 Iskelmän juhlaa 10 vuotta -tapahtumassa.|thumb|250px Pekkaniskan Pojat on suomalainen vuonna 2002 perustettu tanssiorkesteri. Orkesteri palkittiin vuonna 2007 Vuoden Tanssittajatulokas -palkinnolla. Vuonna 2010 Pojat voittivat Vuoden tanssittaja -tittelin. Orkesteri on saanut nimensä alkuaikojen sponsoriltaan Pekkaniska Oy:ltä. ==Kokoonpano== File:Henkka Niska 1.jpg|Henkka Niska File:Matti-Sakari Niska 8.jpg|Matti-Sakari Niska, laulu File:Pertsa Niska 6.jpg|Pertsa Niska File:Tase Niska 7.jpg|Tase Niska, haitari, koskettimet File:Tomppa Niska 1.jpg|Tomppa Niska, Rummut File:Vikke Niska 4.jpg|Vikke Niska, basso ==Diskografia== *Kahdet askeleet, Studio Stadi, 2005 *Tanssit Niskojen kanssa, Magnum Music, 2007 *Tanssimusiikkia, Magnum Music, 2009 *Ystävälle, Magnum Music, 2010 ==Aiheesta muualla== *Pekkaniskan Poikien kotisivut * Pekkaniskan Poikien esittely Gramofonin sivustolla Luokka:Suomalaiset yhtyeet
Tropojën piirikunta

Tropojën piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Kukësin prefektuuriin, joka vastaa nykyistä Kukësin maakuntaa. Piirikunnan pinta-ala oli 1 043 neliökilometriä ja vuoden 2001 väestönlaskennassa siellä oli 28 154 asukasta. Piirikuntaan kuuluivat seuraavat kunnat: Bajram Curri, Bujan, Bytyc, Fierzë, Lekbibaj, Llugaj, Margegaj ja Tropojë. Pääkaupunkina toimi Bajram Curri. == Lähteet == == Aiheesta muualla == Luokka:Albanian piirikunnat
Komatsu

Komatsu () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin eteläosassa Japaninmeren rannikolla Kanazawan lounais- ja Fukuin koillispuolella. Sisämaassa kaupungin alue kohoaa Dainichivuorelle. Komatsussa on 108 628 asukasta (vuonna 2017) ja sen pinta-ala on 371,05 neliökilometriä. Komatsu sai kaupunkioikeudet kahdeksan kunnan kuntaliitoksen myötä vuonna 1940. Silloin siellä oli noin 51 000 asukasta. Kaupunki laajeni huomattavasti vuosien 1955 ja 1956 kuntaliitoksissa. Komatsua palvelevat Komatsun lentoasema ja JR Nishi-Nihonin Hokuriku-päälinja. == Kuvia == Tiedosto:KOMATSU_OLD_TOWN_IN_JAPAN_001.JPG|Komatsun vanhaakaupunkia Tiedosto:NATA_DERA_001.JPG|Nata-deran buddhalainen temppeli Tiedosto:Komatsu_castle.JPG|Komatsun linnan rauniot == Lähteet == == Aiheesta muualla == *Kaupungin internetsivut Luokka:Ishikawan prefektuurin kaupungit
Iranin koripallomaajoukkue

Iranin koripallomaajoukkue edustaa Irania miesten koripallon maajoukkuekilpailuissa. Sitä hallinnoi Iranin islamilaisen tasavallan koripalloliitto. Iran on ollut FIBA:n jäsen vuodesta 1947. Iran osallistui ensimmäisen kerran miesten koripallon olympiaturnaukseen Lontoossa 1948. Se hävisi alkulohkon otteluissa Ranskalle, Meksikolle ja Kuuballe, mutta voitti Irlannin sijoittuen lohkossa neljänneksi. Jatkopeleissä Iran hävisi Kanadalle sekä toistamiseen Kuuballe päätyen lopulta 14. sijalle. Iran esiintyi toisen kerran olympiakisojen miesten koripalloturnauksessa Pekingissä 2008. Se hävisi A-lohkon ottelunsa Argentiinaa, Australiaa, Kroatiaa, Liettuaa ja Venäjää vastaan. Joukkueen lopullinen sijoitus oli yhdestoista. Iran selviytyi kisoihin voitettuaan Aasian-mestaruuden Japanissa 2007. Loppuottelussa se kaatoi Libanonin 74–69. Maailmanmestaruuskilpailuissa Iran pelasi ensimmäisen kerran Turkissa vuonna 2010. Se voitti alkulohkossaan Tunisian mutta hävisi neljä muuta otteluaan eikä selviytynyt lohkosta jatkoon. == Arvokisasijoitukset == === Olympialaiset === * Lontoo 1948: neljästoista * Peking 2008: yhdestoista === Aasian-mestaruuskilpailut === * Manila 1973: viides * Kalkutta 1981: kahdeksas * Hongkong 1983: viides * Kuala Lumpur 1986: kahdeksas * Peking 1989: viides * Kobe 1991: kuudes * Jakarta 1993: neljäs * Soul 1995: kymmenes * Riad 1997: kahdeksas * Harbin 2003: viides * Doha 2005: kuudes * Tokushima 2007: kultaa * Tianjin 2009: kultaa * Wuhan 2011: viides * Metro Manila 2013: kultaa * Changsha 2015: pronssia === Aasian kisat === * New Delhi 1951: pronssia * Bangkok 1966: seitsemäs * Bangkok 1970: seitsemäs * Teheran 1974: kuudes * Peking 1990: seitsemäs * Hiroshima 1994: kahdeksas * Bangkok 1998: seitsemäs * Doha 2006: pronssia * Guangzhou 2010: pronssia * Incheon 2014: hopeaa == Lähteet == == Aiheesta muualla == *Iranin koripalloliiton virallinen sivusto Luokka:Iranin koripallo Luokka:Koripallomaajoukkueet
The Rules of Hell

The Rules of Hell on Black Sabbathin 22. heinäkuuta 2008 julkaistu viiden CD:n boksi. Se sisältää yhtyeen kaikki studioalbumit, joissa Ronnie James Dio toimii laulusolistina, sekä alun perin vuonna 1982 julkaistun Live Evil -konserttitaltioinnin. Kokoelma julkaistiin alun perin vain Pohjois- Amerikassa, ja se on periaatteessa jatkoa Rhino Recordsin ja Warner Brosin Sabbath-remasteroinneille. Edellinen boksi Black Box (2004) sisälsi kaikki vuosien 1970–1978 studioalbumit. Boksin nimi oli basisti Geezer Butlerin idea. Se on sekoitus Dion aikaisen Black Sabbathin kahden ensimmäisen albumin nimistä (Heaven and Hell, Mob Rules).http://www.black- sabbath.com/discography/blacksabbath/therulesofhell/ info albumista Black- Sabbath.com-sivustolla Albumin levyt julkaistiin myöhemmin myös irrallisina. == Kappaleet == *CD 1: Heaven and Hell (1980) *CD 2: Mob Rules (1981) *CD 3: Live Evil, levy 1 (1982) *CD 4: Live Evil, levy 2 *CD 5: Dehumanizer (1992) *CD 6: "Best Buy Exclusive Bonus Disc: Live 1981": #"Neon Knights" #"The Mob Rules" #"Children of the Grave" #"Voodoo" #"Country Girl" *live-kappaleet otettu vuoden 2007 Live at Hammersmith Odeon-julkaisulta. *"iTunes/Amazon digital only-bonus tracks": #"The Devil Cried" #"Shadow of the Wind" #"Ear in the Wall" *vain ladattavan version bonus-kappaleet otettu The Dio Years- kokoelmalta. ==Kokoonpano== * Tony Iommi – kitara * Geezer Butler – basso * Ronnie James Dio – laulu * Vinny Appice – rummut * Bill Ward – rummut Heaven and Hell -albumilla \+ * Geoff Nicholls – kosketinsoittimet == Arvostelut == * Allmusic: Allmusic review ==Julkaisuhistoria== *heinäkuu 2008: Rhino, R2-460156, 5 CD, US *heinäkuu 2008: Rhino, R2-513689, 6 CD, US, "Best Buy"-versio == Lähteet == Rules of Hell Rules of Hell Rules of Hell
Grim Arts of Melancholy

__NOTOC__ Grim Arts of Melancholy on Baptismin kolmas albumi. Se julkaistiin 4. helmikuuta 2008, julkaisija on Northern Heritage. Vuonna 2009 albumista julkaistiin myös 666:n kappaleen rajoitettu vinyylipainos.http://www.discogs.com/Baptism-Grim-Arts-Of- Melancholy/release/1950383 == Kappaleet == # # # # # # # # Vinyylipainoksen bonuskappaleet # * In the Morning's Cold Arms #Morbid Wings of Sathanas / Malicious Rites (live) == Lähteet == == Aiheesta muualla == * * Luokka:Baptismin albumit Luokka:Vuoden 2008 albumit
Nokiviistäjä

Nokiviistäjä (Pseudobulweria aterrima) on äärimmäisen uhanalainen Réunionin saarella elävä ulappalintu. Kooltaan nokiviistäjä on noin 36 cm. Väriltään laji on tumman suklaanruskea. Kaulan, kurkun yläosan sekä siipien alapinnan höyhenet ovat väriltään hieman vaaleammat. Nokiviistäjä muistuttaa ulkonäöltään tyrskyliitäjää (Bulweria bulwerii) ja sokotrantyrskyliitäjä (Bulweria fallax), mutta eroaa niistä muun muassa lyhyemmän pyrstönsä vuoksi. Mauritiuksenviistäjällä (Pterodroma arminjoniana) on nokiviistäjää pidemmät siivet. Nokiviistäjän elintavoista ei tiedetä kovin paljoa. Se tekee pesänsä kalliolle ja munii sinne joulukuussa. Nokiviistäjäkannan kooksi arvioidaan 100-800 yksilöä. Kannan vähentymisen syyksi arvioidaan lintuja saalistavien kissojen määrän lisääntymistä sekä valosaastetta == Lähteet == Luokka:Ulappalinnut Luokka:Uhanalaiset linnut
Andrea Zorzi

Andrea Zorzi (s. 29. heinäkuuta 1965) on entinen italialainen lentopalloilija, joka voitti urallaan muun muassa kaksi MM-kultaa Italian A-maajoukkueen mukana. Hän pelasi urallaan hakkurina. Hänet tunnettiin yleisesti lempinimellä Zorro. Bormiossa vuonna 1986 tehdyn maajoukkuedebyyttinsä jälkeen Zorzi pelasi yhteensä 326 A-maaottelua Italian A-maajoukkueessa. Hän voitti olympiahopeaa kesäolympialaisissa 1996. Zorzi pelasi läpi uransa Italiassa huippuseurajoukkueissa voittaen muun muassa kaksi Italian-mestaruutta ja kerran Mestareiden liigan. Vuosina 1990 ja 1991 hänet valittiin vuoden arvokkaimmaksi lentopalloilijaksi maailmassa. Peliuransa jälkeen hän on tehnyt yhteistötä italialaisten televisiokanavien ja kansainvälisten urheilulehtien kanssa. Nykyisin Zorzi kirjoittaa lentopalloaiheisia kirjoituksia kansainvälisen lentopalloliiton kotisivuille. == Saavutukset == === Henkilökohtaiset === * FIVB:n maailmanparas pelaaja 1991 * MM-kisojen paras pelaaja 1991 * Maailmanliigan paraspelaaja 1991 * Maailmanliigan paras syöttäjä 1991 === A-maajoukkueessa === * Olympiahopeaa 1996 * Maailmanmestaruus 1990, 1994 * Euroopan mestaruus 1989, 1993, 1995 * Lentopallon maailmanliigan mestaruus 1990, 1991, 1992, * Lentopallon maailmancup 1995 * Grand Champion Cup 1993 === Seurajoukkueessa === * Italian mestaruus 1990, 1996 * Seurajoukkueiden MM-kulta 1989 * Cup-winners cupin mestaruus 1988, 1989, 1990, 1993 * Italian Cup 1987, 1990 * Mestarien Cup 1995 * Maailman supefourin voitto 1994 * Euroopan Supercup 1989, 1990, 1994 == Seurat == * 1982-1985 Padua * 1985-1990 Parma * 1990-1994 Milan * 1994-1996 Sisley Treviso * 1996-1998 Lube Macerata == Lähteet == Luokka:Italialaiset lentopalloilijat Luokka:Italialaiset olympiamitalistit Luokka:Vuonna 1965 syntyneet Luokka:Elävät henkilöt
Magnum Music

Magnum Music Oy on MagnumLive Oy:n levymerkki, joka kustantaa ja julkaisee suomalaista musiikkia. Magnum Music on keskittynyt erityisesti suomalaiseen musiikkiin. Magnum Musicin verkkokauppa on Extrashop. == Toiminta == Magnum Music kuuluu Magnum-viihdekonserniin. Muut Magnum-konsernin yritykset ovat: * Magnum Live Oy: ohjelma- ja tapahtumatoimisto. * RMC Light&Sound; Oy: tapahtumien tekninen toteuttaja, valo-, ääni-, kuva- ja lavatekniikka. * Lakeus Sound Oy Levy-yhtiö Magnum Music on tuottanut mm. äänilevyt: * Amadeus Lundberg: Puhu minulle rakkaudesta * Amadeus Lundberg: Vain rakkaus * Saija Tuupanen: On onni siinä * Tommi Soidinmäki: Yhdeksäs elämä * Parhaat- kokoelmat: Finlanders, Taikakuu, Sinitaivas, Souvarit, Syke * Teuvo Oinas: Tähtiä täynnä * Sinitaivas: Totta ja kaunista * Kai Jämsä: Yksi mua vain odottaa * Kuunkuiskaajat: Suomen Euroviisuvoittaja 2010 * Jukka Lampela: Sun luo * Pekkaniskan Pojat: Tanssimusiikkia, Ystävälle, Keinuvat kengät * Kari Vepsä: Nyt on tanssin aika * Arja Koriseva: Nauran ja rakastan ja useita muita. == Lähteet == == Aiheesta muualla == * MagnumLive Oy:n sivusto * Extrashop Luokka:Suomalaiset levymerkit Luokka:Suomalaiset musiikkikustantamot
Lontoon systeemi

Lontoon systeemi on shakissa avaussysteemi, jossa valkea pelaa jo varhain siirrot d4, Rf3 ja Lf4. Lontoon systeemin pelaaminen ei vaadi paljoakaan avaustuntemusta ja johtaa hyvin suljettuihin peleihin. Valkealla on tapana jatkaa linnoittamalla lyhyesti ja pelaamalla siirrot c3, Ld3, Rbd2 ja e3. Musta voi joko pelata lähes symmetrisesti tai sivustoida kuningaslähettinsä. Avaus on saanut nimensä vuoden 1922 Lontoon turnauksesta, jossa sitä (oikeastaan sen esimuotoja) pelattiin paljon, kun yritettiin löytää valkealle uutta pelitapaa mustan hypermoderneja puolustuksia vastaan. Vuoden 1922 shakkikongressin yhteydessä järjestettyyn turnaukseen osallistui aikansa parhaimmisto, ja voittajaksi selviytyi Jose Raul Capablanca. Avausta on kuitenkin pelattu huipputasolla ennen tätäkin. Musta voi tarvittaessa yrittää vaihtaa valkean ratsulla (Rf6-h5) lähetin f4:stä pois. Tämän vuoksi valkea pelaa usein h3, minkä jälkeen lähetti voi siirtyä ruutuun h2. Vaihtoehtoisesti valkea voi siirtää lähettinsä ruutuun g3, minkä jälkeen upseerin vaihto avaa torninlinjan valkean hyökkäystä tehostamaan. Mustan pelatessa ...e6 ja Rf6 Lontoon systeemi luokitellaan ECO-koodistolla koodille A48.ECO codes ==Katso myös== *Luettelo shakkiavauksista *Luettelo gambiiteista ==Lähteet== *Beauty and the Beast *The T-Factor *London System Linkki vanhentunut. *London System Linkki vanhentunut. *Ideas Behind the Modern Chess Openings Linkki vanhentunut. ===Viitteet=== Luokka:Avaussysteemit
Turid Rugaas

Turid Rugaas on norjalainen koirakouluttaja, joka omistaa Hagen Hundeskolenin koirakoulun. Rugaas on tullut kuuluisaksi tekemällä pioneerityötä koirien rauhoittavista signaaleista. Kirjassaan Rauhoittavat signaalit Rugaas kertoo oivaltaneensa ne seuraamalla ongelmakoiransa Veslan kommunikointitaitojen kehittymistä. Tämän oivalluksen jälkeen hän aloitti vajaan kahden vuoden koirien kommunikoinnin tarkkailun ja videoinnin kollegansa Ståle Ødegaardin kanssa. ==Suomeksi julkaistuja kirjoja== * Rauhoittavat signaalit. Sanasilta, 2005. ISBN 952-99475-1-8 (nid.) * Kiskomatta paras: mitä tehdä, kun koira vetää hihnassa? Sanasilta, 2004. ISBN 951-97686-8-8 (nid.) ==Aiheesta muualla== * Turid Rugaasin kotisivut - sisältää runsaasti tietoa rauhoittavista signaaleista * Rugaas, Turid: Pet dog trainers of Europe Code of Ethics: a way to take dog training into the 21st century. Journal of Veterinary Behavior. 2011. Luokka:Norjalaiset kirjailijat Luokka:Koirien koulutus Luokka:Syntymävuosi puuttuu Luokka:Elävät henkilöt
Lemmingin puolustus

Lemmingin puolustus on shakkiavaus, jota kuvaavat siirrot :1.e4 Ra6 Avausta pidetään heikkona, sillä se kehittää ratsun laitaan, missä sillä on vähemmän vaikutusvaltaa kuin keskellä. Valkea voi myös välittömästi hankkia mustalle eristetyn kaksoisotilaan siirrolla 2.Lxa6. Toinen suosittu vaihtoehto on ottaa keskustaa haltuun siirtämällä 2.d4. Avaus on harvinainen ja se sijoitetaan ECO-koodistolla koodille B00. ==Katso myös== *Luettelo shakkiavauksista *Luettelo gambiiteista ==Lähteet== *ECO codes Luokka:Shakkiavaukset en:Lemming Defense
Isigny-sur-Mer

Isigny-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 2 755 asukasta vuoden 2006 väestönlaskennassa. Isigny-sur-Merin pinta-ala on 17 neliökilometriä. ==Historia== Isigny-sur-Mer on tunnettua maidon tuotantoaluetta. Ensimmäiset meijerit rakennettiin alueelle 1800-luvulla. Alueella valmistetaan kuuluisia Isignyn makeisia (Caramels d'Isigny) Yli 60% Isignystä tuhoutui toisen maailmansodan pommituksissa. == Lähteet == Luokka:Calvadosin kunnat
Konstantinopolskin avaus

Konstantinopolskin avaus on shakkiavaus, jota kuvailevat siirrot :1.e4 e5 :2.Rf3 Rc6 :3.g3 Avaus on nimetty venäläisen Aleksandr Konstantinopolskin mukaan. Valkean kolmas siirto on tilanteessa vasta kahdeksanneksi suosituin, eikä avausta siten käytetä kovinkaan usein.COE 3.g3 valmistelee valkeaa lähettiä sivustointiin, vaikka sen voisi kehittää avointa viistolinjaa pitkin. Valkean e4-sotilas on myös sivustoidun lähetin tiellä. Valkean kolmas siirto ei painosta mustaa mitenkään, joten mustalla on monta mahdollista siirtoa. Mahdollisia ovat esimerkiksi 3...b6, g6, Rf6 ja d6. Avaus sijoitetaan ECO- koodistolla koodille C44. ==Katso myös== *Luettelo shakkiavauksista *Luettelo gambiiteista ==Lähteet== *Hooper, David and Kenneth Whyld (1996). The Oxford Companion to Chess. Oxford University. ISBN 0-19-280049-3. *ECO codes ===Viitteet=== Luokka:Shakkiavaukset
Hong Su Jong

Hong Su Jong (s. 9. maaliskuuta 1986 N. Hamgyong) on pohjoiskorealainen voimistelija. Hän voitti hopeaa MM-kisoissa vuonna 2007 hyppykilpailussa. Jong kilpaili myös Ateenan olympialaisissa 2004, mutta ei saanut mitaleja. == Aiheesta muualla == * Profiili FIGin sivuilla Luokka:Pohjoiskorealaiset telinevoimistelijat Luokka:Vuonna 1986 syntyneet Luokka:Elävät henkilöt
Jäävuorisalaatti

Jäävuorisalaatti eli amerikansalaatti (Lactuca sativa var. capitata, puhekielessä myös rapea keräsalaatti, jenkkisalaatti) on yksivuotinen lehtisalaatti. Rapea keräsalaatti on alkujaan Yhdysvalloista. Salaatin paksut ja rapeat lehdet muodostavat kiinteän ja tiiviin kerän. Uloimmat lehdet ovat vaaleanvihreät, sisemmät aivan vaaleat. thumb|left| Jäävuorisalaatin maku on mieto ja raikas. Se sopii tuoresalaatteihin, mutta sitä voi käyttää myös keitoissa ja padoissa lyhyesti kuumentamalla. Se säilyy paremmin kuin moni muu salaatti. Salaatti sisältää A-, E-, K- ja C-vitamiinia, folaattia, niasiiniekvivalenttia, riboflaviinia, tiamiinia, vetykloridia ja karotenoideja. Jäävuorisalaatti on pehmeälehtisiä lajeja arempi hallalle. Sato korjataan loppukesästä. Salaatin nimi on käännöslaina englanninkielisestä nimestä iceberg lettuce. Salaatteja kuljetettiin viljelmiltä junanvaunuissa, joissa oli mukana suuria jäälohkareita viilentämässä vaunuja.Mistä jäävuorisalaatti on saanut nimensä. Turun Sanomat Ruoka ==Lajikkeita== 'Barcelona', 'Buttercrunch', 'Coquette', 'Dublin', 'Elenas', 'Lagunas', 'Match', 'Mini Iceberg', 'Mirette', 'Saladin', 'Set', 'Stallion' ja 'Talia'. ==Lähteet== * Jäävuorisalaatin koostumus, fineli.fi * Istutus ja hoito, puutarha.net * Rapea keräsalaatti, Kotimaiset kasvikset ry === Viitteet === Luokka:Salaatit
Katuhait

Katuhait (Street Sharks) on vuosina 1994–1996 esitetty yhdysvaltalainen animaatiosarja. Katuhait olivat joukko teini-ikäisiä poikia, joihin paha Tohtori Paradigma ruiskutti hain DNA:ta. Pojat muuttuivat ihmishai-hahmoiksi, joilla jokaisella oli omat erikoiset kykynsä. Päämääränä Katuhailla oli suojella maapalloa taistelemalla arkkivihollistaan Tohtori Paradigmaa vastaan, joka itsekin muuttui ihmispiraijaksi.http://www3.jkl.fi/ksmuseo/haloo/teknologia/lelut6.htm Animaatiosarjan hahmoista valmistettiin 1990-luvulla suosittuja lelufiguureita. == Lähteet == == Aiheesta muualla == * Katuhait tuotantoyhtiön kotisivuilla * Katuhait TV.comissa * Katuhait Big Cartoon Databasessa Luokka:Yhdysvaltalaiset animaatiosarjat Luokka:Lastenohjelmat Luokka:Yhdysvaltalaiset scifi-sarjat Luokka:1990-luvun piirrossarjat Luokka:Piirroshahmot
Figuriini

Figuriini tarkoittaa pientä patsasta, joka on usein ihmisaiheinen. Figuriinit kuvaavat usein jumaluuksia tai eläimiä. Varhaisimmat figuriinit tehtiin kivestä tai savesta. Nykyisin käytetään keramiikkaa, metallia, lasia, puuta ja muovia. Moderneja figuriineja, joissa on liikkuvia osia, kuten raajat, sanotaan useimmiten nukeiksi, tai roboteiksi, jos ne pystyvät liikkumaan. ==Historiaa== Esihistoriallisia raskaana olevia naisia esittäviä figuriineja kutsutaan venusveistoksiksi, koska ne esittävät todennäköisesti jumalatarta ja liittyvät hedelmällisyyteen. Vanhimmat tunnetut venusveistokset on tehty kivestä. Nämä useita satoja tuhansia vuosia vanhat veistokset löytyivät Afrikasta ja Aasiasta. Poltetusta savesta tehtyjä noin 25 000 - 30 000 vuotta vanhoja venusveistoksia, jotka ovat myös vanhinta tunnettua keramiikkaa, on löydetty Euroopasta. Minoalaisessa kulttuurin rautakautisia terrakottaveistoksia on myös löydetty.C.Michael Hogan, Phaistos Fieldnotes, The Modern Antiquarian (2007) Historialliselta ajalta on posliinisia figuureja, ja puusta veistettyjä pyhimysfiguriineja. Nykyisin sarjakuva- ja scifihahmoista on saatavilla lelufiguriineja, kuten Masters of the Universe -hahmot. ==Katso myös== * Venusveistos == Lähteet == Luokka:Taidehistorian käsitteet
Seikkailukertomus

Seikkailukertomus on yleisnimitys tarinoille, joissa päähenkilöt kulkevat paikassa, joka poikkeaa heidän tavallisesta asuinympäristöstään. Tyypillisiä tapahtumapaikkoja seikkailulle ovat viidakko, meri, saari tai avaruus. == Katso myös == * Kioskikirjallisuus * Pulp * Rikoskirjallisuus * Romanssi * Trilleri *
Toiminta

Toiminta voi tarkoittaa ainakin seuraavia asioita: * yleistä tekemistä (katso Wikisanakirjasta) * toimintaelokuvaa * toimintakertomusta * toimintapeliä
Kingstonin puolustus

Kingstonin puolustus on shakkiavaus, joka kuvaavat siirrot :1.e4 e6 :2.d4 f5 Ensimmäisessä tapauksessa Kingstonin puolustukseen päästään ranskalaisen puolustuksen kautta. Toinen vaihtoehto on 1.d4 f5 2.e4 e6, jolloin valkea tarjoaa toisella siirrollaan Stauntonin gambiittia, mutta musta torjuu sen. Avaus tavattiin ensi kertaa Mihail Tšigorinin ja Emanuel Schiffersin välisessä pelissä vuonna 1880. Avauksella on paljon yhteistä hollantilaisen ja ranskalaisen puolustuksen kanssa. Mustan kuningatarlähetti jää usein oman sotilasketjun taakse passiiviseksi, mutta mustan f5-sotilas kontrolloi e4-ruutua vahvasti. Musta saa usein tilaedun kuningatarsivustalta pelatessaan a6 ja b5 ja sivustoin lähettinsä. Avaus luokitellaan ECO-koodistolla koodille C01. ==Muunnelmat== Vaihtomuunnelma alkaa siirroilla 3.exf5 exf5. E-linja avautuu välittömästi, mitä molemmat osapuolet pyrkivät käyttämään hyväksi. Musta saa vahvan ruudun e4:ään ja valkea taas e5:een. Valkea saa linnoitettua nopeasti pelaamalla 4.Ld3 uhaten f-sotilasta. Mustan pitää suojata sotilas esimerkiksi siirrolla 4...d5. Valkea voi jatkaa 5.Rf3 ja linnoittaa jatkossa. Etenemismuunnelma alkaa siirrolla 3.e5. Siirto estää samalla mustan ratsua siirtymästä f6:een. Saadakseen kuningatarlähettinsä peliin musta pelaa usein siirrot a6, b5 ja Lb7. Hän voi myös jättää kuninkaansa lukkiutuneeseen keskustaan ja aloittaa sotilasetenemisen g5- ja h5-siirroilla lyhyesti linnoittautuneen valkean kuningasasemaan. Franco-Hiva-gambiitti on mustan terävin jatko. Siinä musta ei lyö valkean sotilasta takaisin siirrolla 3...exf5 vaan jatkaa 3...Rf6. Gambiitin tarkoituksena on saada kehitys loppuun ennen valkeaa. Musta jatkaa yleensä vielä uhraamalla toisenkin sotilaan jatkossa 4.fxe6 Ld6 5.exd7 Lxd7. Musta on nyt saanut kolme kevyttä upseeria peliin, ja valkean kaikki upseerit ovat vielä perärivillä. Gambiittijatkossa musta ei voi alkaa pelata passiivisesti, sillä kahden sotilaan tappio tietää häviötä loppupelissä. Siksi gambiitti ei sovellukaan passiivisille pelaajille. Valkean kannattaa pyrkiä jatkossa vaihtoihin, pelkistämään peli ja korottamaan ylimääräiset sotilaansa. ==Katso myös== *Luettelo shakkiavauksista *Luettelo gambiiteista ==Lähteet== *The Franco-Hiva Gambit *The Kingston Defence revisited ==Aiheesta muualla== *Wikichess Luokka:Shakkiavaukset
Mayhem

Mayhem (sekasorto) on brittiläisessä tapaoikeudessa tahallista silpomista siten, että henkilöä vahingoitetaan, jotta hän ei voi puolustautua taistelussa. Ahtaamman laintulkinnan mukaan se edellytti silmän tai raajan vahingoittamista, kun taas korvan ja nenän poistamista ei pidetty riittävän vammauttavana. Rikoksen nimitys laajeni myöhemmin käsittämään kaikenlaisen silpomisen, vahingoittamisen ja lamaamisen millä tahansa välineellä. Sana on peräisin muinaisranskan kielen sanasta mahaing. ==Fetter v. Beale== Brittiläisen tapaoikeuden suurin mullistus koskien mayhem-oppia tuli 1697, jolloin Britannian korkein oikeus King's Bench antoi tuomion käsittelyssä Fetter v. Beale, 91 Eng. Rep. 1122. Jutun kantaja katsottiin asiassa voittajaksi ja syytetty tuomittiin maksamaan korvausta väkivallanteostaan. Vähän myöhemmin, "osa hänen kalloaan irtosi hänen päästään kyseisen pahoinpitelyn vuoksi," ja kantaja nosti kanteen mayhemin perusteella. Vaikka Fetter tunnetaan vanhakantaisena esimerkkinä res judicatasta, sen merkitys on suurin siinä, että se laajentaa mayhemin kattamaan myöhemmin tapahtuneita jälkiseurauksia tässä myös "kallon menetyksen". ==Nykyinen käytäntö== Nykyaikana mayhem-väkivallanteon ovat korvanneet monissa oikeudenkäytöissä lain määrittelemät pahoinpitelyrikossäännökset, kuten törkeä pahoinpitely. ==Muita tavallisia merkityksiä== "Mayhemiä" käytetään nykyisin tarkoittamaan tuhoa ja hävitystä, usein leikkimielisesti. Muutos on johtunut lehdissä käytetyn sanonnan "rioting and mayhem" (rähinöinti) väärinymmärryksestä. ==Lähteet== *John C. Klotter and Terry D. Edwards, Criminal Law, fifth edition (Anderson Publishing: Cincinnati, Ohio, 1998). ISBN 0-87084-527-6. *Barbara Allen Babcok, Toni M. Massaro, and Norman W. Spaulding, Civil Procedure: Cases and Problems (Aspen Publishers: New York, NY 2006). ISBN 0-7355-5620-2. Luokka:Rikosoikeus
Keresin puolustus

Keresin puolustus on shakkiavaus, jota kuvaavat siirrot :1.d4 e6 :2.c4 Lb4+ Avaus on nimetty virolaisen shakin suurmestarin Paul Keresin mukaan. Avausta kutsutaan myös nimellä kengurupuolustus. Mustan toinen siirto on hänen kaikista siirroistaan viidenneksi suosituin.COE Avaus on siten melko harvinainen, vaikkakin aivan kelvollinen. Mustan toinen siirto antaa valkealle kolme järkevää siirtovaihtoehtoa: 3.Rc3, Rd2 ja Ld2. Rd2 on kaikkein harvinaisin,COE sillä se kiinnittää ratsun eikä tee lähetille mitään. Toiseksi suosituin siirto on 3.Rc3, joka estää niin ikään shakin. 3.Ld2 on suosituin vastaus. Se estää myös shakin ja uhkaa samalla mustan lähettiä, minkä seurauksena mustan pitää reagoida siirtoon välittömästi. Suosituin vastaus on 3...a5, mutta myös 3...De7 ja Lxd2 ovat suosittuja.COE Jos valkea siirtää 3.Rc3, Keresin puolustus muuntuu tyypillisesti joksikin toiseksi avaukseksi: *Englantilainen puolustus: 3...b6 *Torjuttu kuningatargambiitti: 3...d5 *Hollantilainen puolustus: 3...f5 *Nimzo-intialainen puolustus: 3...Rf6 Myös bogo-intialaiseksi puolustukseksi muuntuminen on yleistä. Keresin puolustuksella tarkoitetaan joskus myös baltialaista puolustusta: 1.d4 d5 2.c4 Lf5. ==Katso myös== *Luettelo shakkiavauksista *Luettelo gambiiteista ==Lähteet== *365Chess.com *ECO codes ===Viitteet=== Luokka:Shakkiavaukset
Tulikaste (vuoden 2000 elokuva)

Tulikaste on Suomen Puolustusvoimien Koulutuksen Kehittämiskeskuksen tuottama koulutuksellinen näytelmäelokuva vuodelta 2000. Se käsitteli suomalaissotilaan stressinkestoa asemasotavaiheessa. Elokuvassa esiintyivät ammattinäyttelijät fiktiivisessä sotaelokuvassa simuloiden suomalaisia pääasiallisia luonnetyyppejä. Tavalliselle katsojalle teos näyttäytyy tavanomaisena sotaelokuvana, mutta Puolustusvoimat käyttää elokuvaa kouluttaessaan joukkojaan. Elokuvaa kuvattiin pääasiallisesti Kajaanin Vuosangassa kevään 2000 aikana. Rooleissa esiintyivät muun muassa Sami Kojonen, Ari Myllyselkä, Jukka-Pekka Löhönen, Kimmo Virtanen ja Akseli Pesä. Ohjauksesta vastasi Irma Nyberg ja pääkuvaajana toimi Ari Ahonen. Elokuva voitti parhaan teoksen Grand Prix -palkinnon vuonna 2000 Rassegua Cinematografica Internazionale Eserciti e Popoli -festivaaleilla. Luokka:Suomalaiset sotaelokuvat Luokka:Koulutus Suomen puolustusvoimissa Luokka:Vuoden 2000 suomalaiset elokuvat
Lohikäärmeen veri

thumb|Lohikäärmeen vereksi kutsuttua väriainetta, kuvassa lohikäärmepuusta saatua jauhamatonta ainetta. Lohikäärmeen veri on syvänpunainen väriaine.Lohikäärmeen veri - syvänpunainen väriaine Väriä saadaan useista kasveista, kuten kanariantraakkipuusta (Dracaena draco), rottinkipalmulajista (Daemonorops draco) ja erityisesti sokotrantraakkipuusta (Dracaena cinnabari), jota kasvaa Jemenille kuuluvalla Sokotran saarella ja jonka sanotaan olevan alkuperäinen lohikäärmepuulaji. Tätä väriainetta alettiin suurimittaisesti tuoda Eurooppaan espanjalaisten valloittajien mukana. Siksi monet sitä tuottavat puulajit ovat lähellä sukupuuttoa ja jotkin jo hävinneetColoria.net. == Lähteet == Luokka:Hartsit Luokka:Suitsuke Luokka:Väriaineet
Tarja Nurmi

Tarja Anita Berggårdh (o.s. Nurmi; s. 5. heinäkuuta 1938 Turku) on suomalainen entinen malli ja näyttelijä. Nurmi kruunattiin Miss Suomeksi vuonna 1959. Kun seuraavana vuonna ei ehdokasjoukosta löytynyt sopivaa, sai Nurmi kantaa titteliä toisenkin vuoden. Näitä valintoja seurasivat mannekiinikiertueet, mallin työt, esiintymiset Suomi-filmeissä, kesäteattereissa ja operettiteatterissa. Nurmi osallistui myös Miss Eurooppa -kilpailuihin, mutta ei menestynyt. ==Yksityiselämä== Nurmi avioitui vuonna 1966 röntgenlääkäri Johan Berggårdhin (1932–1994) kanssa, muutti synnyinkaupungistaan Turusta Helsinkiin ja sai kolme lasta. Jäätyään leskeksi hän ei ole avioitunut uudestaan mutta on seurustellut pitkään vuorineuvos Göran J. Ehrnroothin kanssa. Ennen avioitumistaan Johan Berggårdhin kanssa Nurmi oli pari vuotta kihloissa näyttelijä Ville-Veikko Salmisen kanssa. ==Elokuvia== * Harha-askel 1964 * Naiset 1964 * Jengi 1963 * Älä nuolase... 1962 * Vaarallista vapautta 1962 * Minkkiturkki 1961 * Oksat pois... 1961 * Toivelauluja 1961 * Molskis, sanoi Eemeli, molskis! 1960 ==Lähteet== * ===Viitteet=== Luokka:Miss Suomi -kilpailun voittajat Luokka:Suomalaiset näyttelijät Luokka:Vuonna 1938 syntyneet Luokka:Elävät henkilöt
Jeromen gambiitti

Jeromen gambiitti on italialaisen pelin muunnelma, jossa valkea uhraa kaksi kevyttä upseeria siirroilla :1.e4 e5 2.Rf3 Rc6 3.Lc4 Lc5 4.Lxf7+ Kxf7 5.Rxe5+ Avaus on nimetty Alonzo Wheeler Jeromen mukaan. Mustan paras siirto on vastaanottaa gambiitti siirrolla 5...Rxe5. Valkea saa jatkossa toisen upseerin takaisin, mutta mustalle jää silti materiaalietu, minkä takia gambiittia ei pelata koskaan huipputasolla. ==Muunnelmat== 6.d4 Mustan paras jatko on 6...Lxd4 7.Dxd4 Df6 ja mustalla on selvä etu 6.Dh5+ :6...Kf8 7.Dxe5 De7 8.Df5+ Ke8 9.Rc3 d6 10.Df3 Df7 11.De2 Rh6 12.0-0 c6 ja mustalla on selvä etu. :6...Ke6 7.Df5+ Kd6 ::8.d4 Lxd4 9.Ra3 c6 10.c3 Df6 11.cxd4 dxf5 12.exf5 Rf7 13.Lf4+ Ke7 mustan suurin eduin ::8.f4 Df6 9.fxe5+ Dxe5 mustan suurin eduin ==Katso myös== *Luettelo shakkiavauksista *Luettelo gambiiteista ==Lähteet== *E. Freeborough and Rev. C.E. Ranken, Chess Openings, Ancient and Modern, kolmas painos, Kegan Paul, Trench, Trübner and Co., London, 1896, Luokka:Shakkiavaukset
Flatland

Flatland on BMX-pyörällä tehtävää temppuilua tasaisella maalla pyörän etu- ja taka-akseleihin kiinnitettyjä tappeja hyväksi käyttäen. Laji muistuttaa etäisesti taitoluistelua ja breakdancea. Flatland-pyörät eroavat normaaleista BMX-pyöristä lähinnä pienemmän painonsa ja korkeammalle nostetun satulansa, sekä lyhyemmän runkonsa takia. == Temput == Lajissa tehdään erilaisia temppu- ja liikesarjoja, käyttäen hyväksi pyörän taka- ja etutappeja sekä polkimia ja renkaita. Näin voidaan tehdä lukemattomia variaatioita. Temppusarjojen tavoitteena on olla koskettamatta maata. Luokka:Kilpapyöräily
Ritva Wächter

Ritva Tuulikki Wächter (s. 25. huhtikuuta 1941) on vuoden 1961 Miss Suomi ja Finnairilla ennätyksellisen 46 vuoden työuran tehnyt entinen lentoemäntä. Voitettuaan Miss Suomi -tittelin Wächter sijoittui samana vuonna Miss Eurooppa -kilpailussa sijalle kuusi ja Miss Maailma -kisassa viidentoista semifinalistin joukkoon. Miss Universum -kilpailussa ei tullut menestystä. Ritva Wächter varttui Naantalissa, jossa saksalaissyntyinen isä ja suomalainen äiti pitivät pesulaa ja kahvilaa. Oppikoulua käynyt 18-vuotias Wächter osallistui Turun Ruissalossa pidettyyn Juhannustyttökilpailuun ja voitti sen. Muutaman muun missikilpailun jälkeen hän pääsi osallistumaan Miss Suomi -kilpailuun. Wächterin Miss Maailma -kilpailuun osallistuminen oli vaakalaudalla alkuperäisen sponsorin, Janne Hakulisen Ohjelmapalvelu Oy:n mentyä vähän ennen kisoja konkurssiin. Wächter halusi kuitenkin osallistua omalla kustannuksellaan, mutta Ohjelmapalvelu oli peruuttanut ilmoittautumisen kertomatta Wächterille. Viime hetkellä saatiin Lontoosta vahvistus ilmoittautumisen voimassaolosta, ja osallistuminen omalla kustannuksella oli mahdollista. Myöhemmin Wächter esiintyi Maunu Kurkvaaran elokuvissa Lauantaileikit (1963) ja Naiset (1964). Wächter työskenteli Aero O/Y:n ja Finnairin lentoemäntänä vuosina 1963–2009, yhteensä 46 vuotta, mitä arvellaan alalla maailmanennätykseksi saman työnantajan palveluksessa. Hän on vielä yli 80-vuotiaana pitänyt Helsingin Runeberginkadulla Penny Lane -nimistä vintage- vaateliikettä, jonka hän perusti jo lentoemäntävuosinaan 1993. Kenraaliluutnantti Lasse Wächter oli Ritva Wächterin veli. == Lähteet == ==Aiheesta muualla== * Larsen, Senja: Suomen kaunein ja maailman ennätyksellisin lentoemäntä Finnair Blog, 2009. Arkistoitu. Luokka:Miss Suomi -kilpailun voittajat Luokka:Suomalaiset elokuvanäyttelijät Luokka:Vuonna 1941 syntyneet Luokka:Elävät henkilöt Luokka:Finnairin henkilöstö Luokka:Lentoemännät ja stuertit
Italialainen gambiitti

Italialainen gambiitti on italialaisen pelin muunnelma, jota kuvaavat siirrot :1.e4 e5 :2.Rf3 Rc6 :3.Lc4 Lc5 :4.d4 ==Muunnelmat== Musta voi jättää sotilaan lyömättä, mutta menettää silloin itse sotilaan. Siksi järkevintä onkin ottaa gambiitti vastaan. 4...exd4 on mustan suosituin jatkoCOE Jatkossa valkea voi jatkaa gambiittia pelaamalla 5.c3. Tällöin avaus muuntuu Göringin gambiitiksi. Toinen vaihtoehto on jatkaa 5.0-0 ja 6.e5. Tällöin peli on Max Langen hyökkäystä. 4...Lxd4 on toiseksi suosituin jatko. Jatkossa valkea voi yrittää jatkoa 5.c3 Lc5 6.Dd5 uhaten mattia ja lähettiä. Mustan pitää pelata De7 ja valkealla on uhkauksia kuten Lg5 ja sen jälkeen Rh4-f5. 4...Rxd4 on kaikista heikoin jatko. Valkea voi pelata 5.Rxe5 uhaten heikkoa f7-ruutua ratsulla ja lähetillä. ==Katso myös== *Luettelo shakkiavauksista *Luettelo gambiiteista ==Lähteet== ===Kirjallisuuslähteet=== *Hooper, David and Kenneth Whyld (1996). The Oxford Companion to Chess. Oxford University. ISBN 0-19-280049-3. *Acers, Jude and Laven, George (2003). The Italian Gambit (and) A Guiding Repertoire for White–1.e4!. Trafford Publishing. ISBN 1-55369-604-2. ===Internetlähteet=== *The Italian Gambit and A Guiding Repertoire for White - 1.e4 *The Italian Gambit System *VOLUME 1: "The Italian Gambit" *Chess Opening Explorer ===Viitteet=== Luokka:Shakkiavaukset zh:意大利開局
Everybody in the Place

Everybody in the Place oli The Prodigyn toinen single, joka julkaistiin vuonna 1991. Singleä myytiin 7 ja 12 tuuman vinyylilevynä, C-kasettina ja CD-levynä. Singlen nimikkokappale julkaistiin albumilla Experience. == Kappaleet == === 7" vinyyli === # # === 12" vinyyli === # # # # Luokka:Vuoden 1991 kappaleet Luokka:The Prodigyn kappaleet